  Виталий Пронин Туспуктӥз Максим Егоров Удмуртстатлэн кивалтӥсез Евгений Данилов верамъя Приволжск федерал округе пырись 14 улосъёс пӧлын республикамы перепись ортчемъя 10-тӥ интые кылемын. Чакламын вал, элькунысьтымы ог 16 процентэз адямиос лыдъян-чотанэ онлайн амалэн пыриськозы шуыса. Но туннэ нуналлы та лыдпус 13,5 процент гинэ луэмын. «Госуслуги» портал пыр лыдъян-чотан уката мыло-кыдо ортче Мордовиын — отын асьсэ сярысь ивортӥзы ни 22,8 процентэз адямиос. Оглом 8-тӥ ноябрьлы республикаысьтымы 1 миллион 81 сюрс 100 адями переписе пыриськиз. Лыдъямын: августэ шаерамы 1 миллион 489 сюрс 604 сюрс улӥсь вал. — Калык мед валалоз вылэм, лыдъян-чотан улосъёсысь огъя югдурез возьматэ: кин, кытын, кыӵе условиосын улэ, малы кулэяське,— шуиз Удмуртстатлэн кивалтӥсез. — Республикамылэн казнаез но потоз лыдъян-чотан бордысь. Тодады вайытом: перепись ортче 15-тӥ октябрьысен 14-тӥ ноябрёзь. Элина Кумачёва Теги: лыдъян-чотан  